Rikunarita-ORG/Wikinium huggingface dataset:
# Maharashtra

| Maharashtra |
| --- |
|

---

 |
| **[** mahar'aštra **]** |
| marathi महाराष्ट्रMahārāṣhṭra |
| inglise Maharashtra |
| hindi महाराष्ट्रMahārāṣhṭra |
|

---

 |
|
Pindala: 307 762 km² |
|
Elanikke: 112 372 972 (2011)  |
|
Rahvastikutihedus: 365 in/km² |
|
Pealinn: Mumbai |
|  |

**Maharashtra** on India osariik.

Osariigi ametlik keel on marathi keel. Seda räägib 70% elanikkonnast.
Maharashtra osariik moodustati 1960. aastal endise Bombay osariigi marathi keele kõnelejate asualadest.

Maharashtra suuremad linnad on Mumbai, Pune, Nagpur, Thane, Kalyan-Dombivli, Nashik ja Pimpri-Chinchwad.

105 miljoni elanikuga (2006) on Maharashtra India osariikidest Uttar Pradeshi järel teisel kohal ja pindalalt 307 762 km²-ga Rajasthani järel teisel kohal.

## Vaata ka

* Dhule

## Viited

## Välislingid

 Maharashtra – pildid, videod ja helifailid Wikimedia Commonsis
* Maharashtra koduleht
# Olen nii elevil

Olen nii elevil| Los amantes pasajeros |
| --- |
| Žanr |
komöödia |
| Režissöör |
Pedro Almodóvar |
| Stsenarist |
Pedro Almodóvar |
| Operaator |
José Luis Alcaine |
| Helilooja |
Alberto Iglesias |
| Peaosades |
Javier Cámara
Antonio de la Torre
Raúl Arévalo
Carlos Areces
Hugo Silva
Lola Dueñas
Cecilia Roth |
| Monteerija |
José Salcedo |
| Produtsent |
Agustín Almodóvar Esther García |
| Filmistuudio |
El Deseo |
| Aasta |
2013 |
| Esilinastus |
8. märts 2013 |
| Kestus |
90 minutit |
| Riik |  Hispaania |
| Keel |
hispaania |
|
IMDb profiil |

**"Olen nii elevil"** (hispaania keeles **"Los amantes pasajeros"**; rahvusvaheline ingliskeelne pealkiri **"I'm So Excited!"**) 2013. aastal esilinastunud Hispaania komöödiafilm.

Filmi stsenarist ja režissöör on Pedro Almodóvar ning peaosades mängivad Javier Cámara, Cecilia Roth, Lola Dueñas ja Raúl Arévalo. *Cameo*-rollides saab näha ka näiteks Antonio Banderast, Penélope Cruzi ja Paz Vegat. Filmi teemalauluna on kasutatud The Pointer Sistersi laulu "I'm So Excited".
# Fokstrott (film 2017)

"Fokstrott"| "פוֹקְסטְרוֹט‎" (heebrea) |
| --- |
| Žanr |
Draama |
| Režissöör |
Samuel Maoz |
| Stsenarist |
Samuel Maoz |
| Operaator |
Giora Bejach |
| Helilooja |
Ophir Leibovitch Amit Poznanky |
| Peaosades |
Lior Ashkenazi Sarah Adler |
| Monteerija |
Arik Lahav Leibovich Guy Nemesh |
| Produtsent |
Eitan Mansuri |
| Tootja |
Bord Cadre Films |
| Levitaja |
Sony Pictures Classics (USA) |
| Esilinastus |
2. september 2017 (Veneetsia) |
| Kestus |
112 minutit |
| Riik |
Iisrael Saksamaa Prantsusmaa Šveits |
| Keel |
Heebrea |
| Eelarve |
406 177€ |

**"Fokstrott"** (heebrea keeles: פוֹקְסטְרוֹט‎) on 2017. aastal esilinastunud iisraeli draamafilm, mille stsenarist ja režissöör on Samuel Maoz. Peaosades kehastuvad Lior Ashkenazi ja Sarah Adler abielupaariks, kellele teatatakse oma Iisraeli kaitseväes teeninud poja hukkumisest.

Film esilinastus 74. Veneetsia rahvusvahelisel filmifestivalil, kus see pärjati žürii hõbelõviga. Filmi näidati ka 2017. aasta Toronto rahvusvahelisel filmifestivalil. "Fokstrott" pärjati ka ophiri auhinnaga, sellega sai film Iisraeli esindajaks parima võõrkeelse filmi Oscarile 90. Oscari galal.

## Süžee

Michael ja Dafna Feldmann, jõukas Tel Avivi abielupaar, saavad teada, et nende poeg, Jonathan, on kaitseväes teenistuskohustusi täites hukkunud. Kaitseväe esindajad keelduvad šokeeritud vanematele poja hukkumise üksikasju täpsustama. Paar tundi hiljem jõuab vanemateni teade, et on juhtunud arusaamatus ning et nende poeg on elus ja terve. Tulivihane Michael nõuab, et kaitseliit lubaks Jonathanil koju naasta.

Edasi näevad vaatajad Feldmannide poja elu sõjaväes – koos kolme kaaslasega kusagil tühermaal kontrollpunkti valvava Jonathani iga päev on eelmisega sarnane – tõsta tõkkepuud mööduva kaameli läbi laskmiseks, kontrollida üksikute autoreisijate dokumente, mõõta eluasemeks oleva konteineri pikaldast vajumist mutta – see kõik on oma absurdsuses isegi naljakas. Ühel hilisõhtul laseb Jonathan maha kontrollpunkti läbida tahtnud araabia noorukid, kuna tema kaaslased pidasid maha kukkunud õllepurki lõhkekehaks. Kaitseväe juhtkond otsustab intsidendi maha vaikida ning buldoosr matab laibad ja auto ühishauda. Teel koju sõidab Jonathani auto teelt välja ja ta hukkub.

Lõpustseenides näidatakse Jonathani perekonda kuus kuud pärast tema surma.

## Osatäitjad

* Lior Ashkenazi – Michael Feldmann
* Sarah Adler – Dafna Feldmann
* Yonathan Shiray – Jonathan Feldmann
* Shira Haas – Alma Feldmann, Michaeli and Dafna tütar
* Yehuda Almagor – Avigdor, Michaeli vend
* Karin Ugowski – Michaeli ja Avigdori ema
* Ilia Grosz – Dafna õde
# ISCED

Eesti ja Saksamaa haridussüsteemide võrdlus
**Rahvusvaheline ühtne hariduse liigitus** ehk **ISCED** (ingl *International Standard Classification of Education*) on UNESCO poolt 1970. aastate alguses välja töötatud klassifitseerimise süsteem, et võrrelda omavahel eri riikide haridussüsteeme ning teha rahvusvaheliselt võrreldavat haridusstatistikat. Süsteem kiideti heaks Rahvusvahelisel Hariduse Konverentsil 1975. aastal Genfis.

Hariduse ja hariduse omandamise taseme andmeid liigitati 2013. aastani ISCED 1997 alusel, alates 2014. aastast tehakse seda ISCED 2011 alusel.

Hariduse valdkonna andmeid liigitati kuni 2015. aastani ISCED 1997 alusel, alates 2016. aastast tehakse seda ISCED-F 2013 alusel.

## ISCED 2011 haridusastmed

| Aste | Kirjeldus |
| --- | --- |
| ISCED 0 | alusharidus (koolieelne haridus) (*Preprimary level*) |
| ISCED 1–2 | ESIMESE TASEME HARIDUS
Põhiharidus (*Primary level*)  |
| ISCED 1 | põhiharidus, põhikooli 1.–6. klass |
| ISCED 2 | põhiharidus, põhikooli 7.–9. klass |
| kutseharidus põhihariduse baasil |
| ISCED 3–4 | TEISE TASEME HARIDUS
Keskharidus (*Secondary+post secondary level*)  |
| ISCED 3 | üldkeskharidus, gümnaasiumi 10.-12. klass
kutsekeskharidus (sh keskeri- või tehnikumiharidus põhihariduse baasil) |
| ISCED 4 | kutsekeskharidus või kutseõpe keskhariduse baasil |
| ISCED 5–8 | KOLMANDA TASEME HARIDUS (*Tertiary education*)
Keskeri- ja tehnikumiharidus keskhariduse baasil ning kõrgharidus |
| ISCED 5 | Keskeri- ja tehnikumiharidus keskhariduse baasil |
| ISCED 6 | bakalaureus või sellega võrdsustatud haridus (rakendus- ja kutsekõrgharidus, diplomiõpe) |
| ISCED 7 | magister või sellega võrdsustatud haridus |
| ISCED 8 | doktor või sellega võrdsustatud haridus |

## Vaata ka

* Eesti kvalifikatsiooniraamistik

## Välislingid

* International Standard Classification of Education (ISCED)
* ISCED 97 ja ISCED 2011 vastavustabel
# Henrik Pontoppidan

| Henrik Pontoppidan |
| --- |
|  |
| Sünniaeg |
24. juuli 1857 Fredericia |
| Surmaaeg |
21. august 1943 (86-aastaselt) |
| Amet |
kirjanik, proosakirjanik |
| Autasud |
Nobeli kirjandusauhind |
| Autogramm |
|  |
| [muuda Wikidatas] |

Henrik Pontoppidan
**Henrik Pontoppidan** (24. juuli 1857 Fredericia – 21. august 1943 Kopenhaagen) oli taani kirjanik, kes 1917. aastal jagas Karl Gjellerupiga Nobeli kirjandusauhinda.

## Eesti keeles ilmunud teosed

* "Surnute riik". Tõlkinud August Hanko. Sari "Nobeli laureaadid", Loodus, 1937.
* "Per Õnneseen". Tõlkinud Eva Velsker. Sari "Hieronymus", Eesti Raamat, 2021.

## Vaata ka

* Skageni maalijad
# Triller (žanr)

|  |  |
| --- | --- |
|  |  *See artikkel räägib žanrist; muusika ornamendi kohta vaata artiklit Triller; Michael Jacksoni albumi kohta vaata artiklit Thriller (album); Michael Jacksoni laulu kohta vaata artiklit Thriller (laul); The Boondocksi albumi kohta vaata artiklit Thriller (The Boondocks); teiste tähenduste kohta vaata lehekülge Triller (täpsustus).* |

---

**Triller** ehk **põnevik** (inglise *thriller*) on kirjandus- ja filmižanr. Sel on mitmeid alamžanre (psühholoogiline põnevik, poliitiline põnevik jms).

Erinevus põnevike ja trillerite vahel tuleneb teoste sündmuste vormist ja stiilist. Kuigi mõlemad keskenduvad pinge ja põnevuse loomisele ning selle pidevalt üleval hoidmisele, jääb põnevikus sündmuste tempo väljapeetuks ja pinge kasvab aegamööda, trilleris kulgeb lugu seevastu kiirelt ja intensiivselt. Lisaks vürtsitatakse sündmustikku ohtralt vägivalla ja seksiga, mis põneviku puhul jääb sündsuse piiridesse.

## Tuntumad teosed

* Poliitiline põnevik (*political thriller*)
	+ Richard Condon, "Mandžuuria kandidaat" (*The Manchurian Candidate*, 1959); samanimelised filmid linastusid 1962. ja 2004. aastal.
	+ Frederick Forsyth, "Šaakali päev" (*The Day of the Jackal*, 1971); samanimeline film linastus 1973. aastal.
	+ Robert Ludlum, "Ostermanide nädalalõpp" (*The Osterman Weekend*, 1972).

* Psühholoogiline põnevik (*psychological thriller*)
	+ "Trauma" (2004), peaosades Colin Firth ja Mena Suvari.
	+ "Salajane aken" (2004), peaosades Johnny Depp ja John Turturro.
	+ "Peitusemäng" (2005), peaosades Robert De Niro ja Dakota Fanning.

* *Legal thriller*
	+ John Grisham, "Firma" (*The Firm*, 1991) ja "Klient" (*The Client*, 1993)

* *Conspiracy thriller* (või *paranoid thriller*)
	+ John Buchan, "39 astet" (*The Thirty-Nine Steps*, 1915).
	+ Graham Greene, "Hirmu ministeerium" (*The Ministry of Fear*, 1943).

* *Techno-thriller*
	+ Tom Clancy, ""Punase Oktoobri" jälitamine" (*The Hunt for Red October*, 1984); selle järgi valminud film "Jaht punasele oktoobrile" 1990, peaosades Sean Connery, Alec Baldwin ja Sam Neill.

## Vaata ka

* Kriminaalkirjandus
* Detektiivkirjandust
* Müsteerium
* Põnevik
* Põnevusfilm

## Viited

## Välislingid

* David L. Vineyard. A Century of Thrillers: 200 Books From 1890 to 1990.
* Mike Ripley. A Choice of Thrillers
* Joyce G. Saricks. The readers' advisory guide to genre fiction. Google Books. Books.google.com.au.
* Part 1. Thriller and Suspense Films
# Ratsionalism

|  |  |
| --- | --- |
|  |  *See artikkel räägib tunnetusteooria suunast; maailmavaate kohta vaata artiklit Ratsionalism (maailmavaade); ratsionalismi kohta arhitektuuris vaata artiklit Ratsionalism (arhitektuur)* |

---

**Ratsionalism** filosoofias on tunnetusteoreetiline suund, mille järgi tõsikindlate teadmiste allikas on mõistus ja loogiline mõtlemine, mitte kogemus ega meelte andmed.

Tõe kriteeriumiks peab ratsionalism teadmiste selgust ja loogilist korrektsust.

## Elea koolkond kui ratsionalismi eelkäija

Kuigi ratsionalism kujunes kindlapiiriliseks õpetuseks alles uusajal, võib ratsionalismi esimesteks ajaloolisteks eelkäijateks pidada Elea koolkonna esindajaid. Elea koolkonna esindajate põhiseisukohtadeks olid, et meelte andmed mitmekesise ja muutuva maailma kohta on petlikud. Tegelikult pole olemas mingit muutumist, vaid tõeline maailm on liikumatu ainuolemine, mida saab tunnetada ainult mõistusega.

## Tähtsaimad ratsionalismi arendajad

* René Descartes
* Baruch Spinoza
* Gottfried Wilhelm Leibniz
* Christian von Wolff

## Vaata ka

* Empirism
* Elea koolkond
# Suveolümpiamängud

**Suveolümpiamängud** on kaasaegsete olümpiamängude suvespordialade võistlused, mis toimuvad iga nelja aasta järel.

## Suveolümpiamängude spordialad

### Tänapäeval kavva kuuluvad olümpiaalad

|  |  |
| --- | --- |
| * Aerutamine
* Judo
* Golf
* Jalgpall
* Jalgrattasport
* Kergejõustik
* Korvpall
* Kujundujumine
* Käsipall
* Laskesport
* Lauatennis
* Maadlus
* Maahoki
* Moodne viievõistlus
* Poks
* Purjetamine
 | * Ragbi
* Ratsasport
* Sulgpall
* Sõudmine
* Taekwondo
* Tennis
* Triatlon
* Tõstmine
* Ujumine
* Vehklemine
* Veepall
* Vettehüpped
* Vibulaskmine
* Võimlemine
* Võrkpall
 |

2020. aasta suveolümpiamängudel lisanduvad surfamine, rulasõit, pesapall/pehmepall, sportronimine, 3x3 korvpall ja karate.

### Endised olümpiaalad

* *Jeu de paume*
* Kriket
* Kroket
* Köievedu
* *Lacrosse*
* Mootorpaatide võidusõit
* Pelota
* Pesapall (uuesti 2020. aasta suveolümpiamängudel)
* Polo
* *Rackets*
* *Roque*
* *Softpall* (uuesti 2020. aasta suveolümpiamängudel)
# Aaker

**Aaker** (inglise keeles *acre*) on mittesüsteemne pindalaühik, mis võrdub 10 ruut-*chain*''iga, 4840 ruutjardi ehk 43 560 ruutjalaga (umbes 0,4047 hektarit).

Et jardi ja jalga defineeritakse mitut moodi, siis on ka aakri täpne suurus erinev. Kõige tuntumad on **rahvusvaheline aaker**, mis võrdub 4046,8564224 ruutmeetriga ja United States survey acre, mis võrdub 4046,87261 ruutmeetriga.

Varem on olnud kasutusel:

* Cheshire'i aaker (10 240 ruutjardi)
* Cunninghami aaker (6250 ruutjardi)
* iiri aaker (7840 ruutjardi)
* šoti aaker (6150,4 ruutjardi)

Suurbritannias väljendati vanasti isegi suurte maavalduste pindala aakrites, kuid nüüd seal aaker enam ametlikult käibel ei ole; küll aga on ta seda maamõõtmisel USA-s.

Inglise sõna *acre* tuleb vanainglise sõnast *æcer*, mis tähendas algselt põldu (kognaadid on saksa *Acker*, ladina *ager* ja kreeka *agros*).

Aaker oli maalapp, mille üks mees suutis ühe päevaga härjaga üles künda. Et härjarakendi ümberpööramine oli vaevaline, oli see maalapp pikliku kujuga. Selles suhtes oleks kõige vähem vaeva nõudnud üksainus vagu, kuid liiga pikergune põld oleks toonud kaasa umbrohu liiga suure leviku põllule.
# Prantsusmaa siseminister

**Prantsusmaa siseminister** (*Ministre de l’Intérieur et de l’Aménagement du Territoire*) on üks tähtsamaid valitsusliikmeid Prantsusmaal. Ta vastutab järgneva eest:

* üleüldine sisejulgeolek kriminaalkuritegude või looduskatastroofide korral
	+ kaasates peamised korrakaitsejõud (vaata Prantsusmaa politsei)
		- *Police Nationale*
		- *Gendarmerie Nationale* enamasti operatiiveesmärkidel
	+ tsiviilkaitse ja *Sécurité Civile*
		- *Sapeurs-Pompiers* või tuletõrje
* isikutunnistuste (pass, ID-kaart) ja juhilubade väljaandmine prefektuuride kaudu;
* suhted keskvalitsuse ja kohalike omavalitsuste vahel;
* poliitiliste valimiste logistika ja organiseerimine riiklikul ja prefektuursel tasandil (kuid valimiste tulemused vaatab üle Prantsusmaa Konstitutsioonikohus või kohalikud kohtud);
* kõik departemangude prefektid ja alamprefektid alluvad siseministrile.
* siseminister on ühtlasi ka usuasjade minister ja konsulteerib ametlikult katoliku piiskoppide kohalemääramise protsessi (Briand-Ceretti leping).

Kuigi siseministeerium juhendab politseijõude, ei juhenda ta kriminaaljuurdlusi; kriminaaljuurdlused on allutatud kohtutele.

## Vaata ka

* Prantsusmaa siseministrite loend
# Õhurõhk

**Õhurõhk** on hüdrostaatiline rõhk, mida tekitab Maa ühe pinnaühiku kohta kuni atmosfääri ülemise piirini ulatuva õhusamba kaal.

Kui väheneb õhusamba kõrgus, väheneb ka õhurõhk. Maapinnast kõrgemale tõusmisel õhurõhk langeb ja on seda väiksem, mida kõrgemal ollakse maapinnast. Õhurõhk alaneb eksponentsiaalselt (logaritmiliselt).

Õhurõhku mõõdetakse elavhõbe- või aneroidbaromeetriga. Täpsemad on
elavhõbebaromeetrid. Õhurõhu mõõtühikuteks on 1 mmHg, 1 mb, 1 hPa või 1 toll.
Tollides mõõdetakse õhurõhku USA-s. Oma väärtuselt on 1 mb ja 1 hPa võrdsed.
Hektopaskali ja mmHg suhe on 4:3, st 4 hPa = 3 mmHg. Seda suhet kasutataksegi
õhurõhu väärtuste ümberarvutamisel.
Standardõhurõhk (merepinna kõrgusel), standardtemperatuuril 15 °C = 1013,2 hPa ~ 1 bar.

Õhurõhk on pidevas muutumises, seejuures tehakse vahet regulaarsel ja dünaamilisel muutumisel. Regulaarsed muutused on seotud ööpäevase kõikumisega; 24 tunni jooksul
täheldatakse õhurõhu 2 madalat ja 2 kõrgemat seisu, miinimumid kell 4 ja 16 ning maksimumid kell 7 ja 22 kohaliku aja järgi. Korrapäratud rõhu muutused on seotud kõrg- ja madalrõhualade liikumisest (dünaamikast) tekkinud kõikumisega.
Kõrgrõhuala lähenemisel õhurõhk tõuseb, madalrõhuala lähenemisel langeb ning olles seotud ilmastiku muutumisega, on need andmed abiks ilma ennustamisel.

Õhurõhu kõikumise põhjuseks on temperatuurimuutustest tingitud õhumasside liikumine.
Õhurõhu korrapäratute kõikumiste ulatus võib olla küllalt suur: harilikult jääb see vahemikku 950–1050 hPa, erandjuhtudel võib olla koguni 935–1060 hPa. Madalaim
õhurõhk 870 hPa – registreeriti 12. oktoobril 1979 Lääne-Guamil Vaiksel ookeanil taifuuni TIP piirkonnas. Senini mõõdetud kõrgeim õhurõhk 1083,3 hPa – registreeriti
Siberis Agatas 31. detsembril 1968.

Õhurõhu vähenemine sõltuvalt kõrgusest on väikeste kõrgusvahemike korral arvutatav ligikaudse baromeetrilise valemiga

 WIKINIUM\_MATH\_PH\_0 ,
kus

 WIKINIUM\_MATH\_PH\_2  – rõhk kõrgusel WIKINIUM\_MATH\_PH\_4 ;
 WIKINIUM\_MATH\_PH\_6   – rõhk lähtekõrgusel WIKINIUM\_MATH\_PH\_8 ;
 WIKINIUM\_MATH\_PH\_10     – kõrgus meetrites;
 WIKINIUM\_MATH\_PH\_12   – lähtekoha kõrgus meetrites;
 WIKINIUM\_MATH\_PH\_14    – õhu temperatuur (K);
 WIKINIUM\_MATH\_PH\_16  – universaalne gaasikonstant: 8.314 N·m /(K·mol);
 WIKINIUM\_MATH\_PH\_18   – raskuskiirendus: 9.81 m/s2;
 WIKINIUM\_MATH\_PH\_20    – õhu mooli mass (0.0289644 kg/mol).
Õhurõhu vähenemist kõrgusega kasutatakse baromeetriliseks kõrgusemõõtmiseks. Iga 5,54 km kõrguse kohta väheneb õhurõhk poole võrra.

Õhurõhku on mõõdetud ja mõõdetakse ka praegu mitmesugustes ühikutes:

* elavhõbedasamba kõrgusega mm-tes (mm Hg);
* millibaarides (mbar);
* hektopaskalites (hPa);
* elavhõbedasamba kõrgusega tollides (1 toll = 25,4 mm).

## Vaata ka

* Atmosfäärirõhk
* Kõrgrõhuala
* Madalrõhuala
# Tiibeti kiltmaa

Tiibeti kiltmaa lõunaosa satelliidifoto
**Tiibeti mägismaa** on suurim mägismaa maailmas. See asub Kesk-Aasias, peamiselt Hiinas. Mägismaa pindala on umbes 2 miljonit km² ja keskmine kõrgus 4000–5000 m üle merepinna.

Mägismaa piirneb läänes Karakoramiga, põhjas eraldab Kunlun teda Tarimi nõost, lõunas on Tiibeti piiriks Brahmaputra jõe org.

Tiibeti kiltmaa
# Jõupaar

Jõupaar WIKINIUM\_MATH\_PH\_0
**Jõupaar** on mehaanikas jõusüsteem, mille moodustavad kaks võrdset ja vastassuunalist jõudu, mis rakenduvad kehale paralleelselt eri punktides. Jõupaari moodustavate jõudude vahelist kaugust nimetatakse jõupaari õlaks.

Jõupaar püüab keha panna pöörlema. Pöörama paneva mõju toime suurust jäigale kehale iseloomustatakse jõupaari momendiga.

Jõupaari moment WIKINIUM\_MATH\_PH\_2 on vektoriaalne suurus, mis arvuliselt võrdub ühe jõu WIKINIUM\_MATH\_PH\_4 ja õla pikkuse WIKINIUM\_MATH\_PH\_6 korrutisega: WIKINIUM\_MATH\_PH\_8 .

## Vaata ka

* Jõumoment

## Viited
# Kiirgus

**Kiirgus** on füüsikas energiavoo emiteerimine või edastamine lainete (näiteks elektromagnetlainete) või aineosakeste (näiteks alfa- või beetakiirte) kujul ruumi või keskkonda.

## Kiirgus ja kvantmehaanika

Kvantmehaanika lainelis-korpuskulaarse dualismi käsituse kohaselt on kiirgus tõlgendatav nii osakeste (korpusklite) liikumisena kui ka lainete levimisena. Seega võib elektromagnetkiirgust käsitada osakeste (footonite) voona ja korpuskulaarkiirgust (nt alfa-, beeta- või neutronkiirgust) lainena.

Kui kiirgusosakestel on nii suur energia, et nad on võimelised aatomeid või molekule ioniseerima, s.t neist elektrone eemaldama, siis on tegemist ioniseeriva kiirgusega.

| Kiirguse liigid | Elementaarlaeng | Seisumass (MeV/c2) |
| --- | --- | --- |
| Elektromagnetkiirgus | Mitteioniseeriv kiirgus | Raadiolained | 0 | 0 |
| Mikrolained |
| Submillimeeterlained (terahertskiirgus) |
| Infrapunakiirgus |
| Nähtav kiirgus (valgus) |
| Ultraviolettkiirgus |
| Kaudne ioniseeriv kiirgus | Kaug-ultraviolettkiirgus |
| Röntgenikiired (X-kiired) |
| Gammakiirgus |
| Korpuskulaarkiirgus (aineosakeste voog) | Neutron | 0 | 940 |
| Otsene ioniseeriv kiirgus | Elektron (radioaktiivne β-osake) | –1 | 0,511 |
| Positron (radioaktiivne β-osake) | +1 | 0,511 |
| Müüon | –1 | 106 |
| Prooton | +1 | 938 |
| Ioon 4He (radioaktiivne α-osake) | +2 | 3730 |

## Kiirguse teisi näiteid

Lisaks võib nimetatakse kiirguseks veel:

* akustiline kiirgusː helilainete edastamine heliallika poolt keskkonda ehk helilainete kiirgumine heliallikast.
* gravitatsiooni kiirgus ehk kiirgus, mis esineb gravitatsioonilainete või aegruumi kumerustes virvendusena.

## Vaata ka

* Kosmiline kiirgus
* Soojuskiirgus
* Tšerenkovi kiirgus
* Hawkingi kiirgus
* Kiirguskaitse
* Radiomeetria

## Viited
# Soterioloogia

**Soterioloogia** (kreekakeelsest sõnast σωτηρία *sotēría* 'päästmine, lunastus' ning λόγος *logos* 'õpetus') on õpetus paljudes religioonides ja ideoloogiates sisalduvast lunastuse, pääsemise või vabanemise ideest.

Elmar Salumaal on soterioloogia tähendanud ka õndsusõpetust.

## Viited
# Pakistani lipp

Pakistani lipp
**Pakistani lipp** on Pakistani riigilipp.

Lipp on kasutusel alates 11. augustist 1947.

Lipp on jagatud kaheks väljaks: vasakpoolne kitsam on valge ja parempoolne laiem tumeroheline. Rohelisel väljal on valge kuusirp ja viietipuline täht. Lipu küljepikkuste suhe on 2:3.

## Vaata ka

* Pakistani vapp
# Radioaktiivse aine aktiivsus

**Radioaktiivse aine aktiivsus** kui füüsikaline suurus iseloomustab radioaktiivse lagunemise kiirust ja väljendab proovis lagunevate radioaktiivsete aatomituumade arvu ajaühikus (proov on siin radioaktiivse aine kogus, seda mõõdetakse enamasti massiühikutes).

Aktiivsuse WIKINIUM\_MATH\_PH\_0 SI mõõtühik on bekrell (Bq). Proovi aktiivsus on 1 Bq, kui selles toimub üks lagunemine sekundis. Aktiivsus massiühiku kohta (Bq/kg) on eriaktiivsus.

Vastavalt radioaktiivse lagunemise seadusele saab aktiivsuse ajalist muutumist kirjeldada valemitega

 WIKINIUM\_MATH\_PH\_2
kus

* WIKINIUM\_MATH\_PH\_4 on radioaktiivsete tuumade arv proovis,
* WIKINIUM\_MATH\_PH\_6 on lagunemiskonstant (igale nukliidile ainuomane konstant),
* WIKINIUM\_MATH\_PH\_8 on Avogadro arv,
* WIKINIUM\_MATH\_PH\_10 on poolestusaeg,
* WIKINIUM\_MATH\_PH\_12 on nende esialgne arv,
* WIKINIUM\_MATH\_PH\_14 on proovi mass,
* WIKINIUM\_MATH\_PH\_16 on antud tüüpi radioaktiivsete tuumade molaarmass.

Siin eeldatakse, et proovis ei teki uusi radionukliidi tuumasid, vastasel juhul võib aktiivsuse sõltuvus ajast olla keerulisem.
# Kliimadiagramm

Narva kliimadiagramm
**Kliimadiagramm** on diagramm, millel kujutatakse mingi koha keskmist sademete hulka ja keskmist õhutemperatuuri kuude lõikes.

Tavaliselt esitatakse sademete hulk tulpadena ja temperatuur joone abil. Kliimadiagrammil tuuakse ära koha nimi, mille kliimat kujutatakse, ning mõnikord ka koha kõrgus merepinnast ja aastane sademete hulk.

## Välislingid

* Maailma eri paikade kliimadiagrammid
# Xinhua

---

| Xinhua 新华通讯社 |
| --- |
|  |
| Tüüp |
riiklik uudisteagentuur |
| Asutatud |
1931 (95 aastat tagasi) |
| Peakorter |
Peking, Hiina |
| Tegevuspiirkond |
maailm |
| Võtmeisikud |
Fu Hua (president) |
| Valdkonnad |
massimeedia |
| Omanik |
Hiina Rahvavabariik |
| Allüksused |
Xinhuanet Cankao Xiaoxi China Xinhua News Network Corporation CNC World |
| Koduleht |
www.xinhuanet.com |

**Xinhua Uudisteagentuur** (hiina keeles 新华通讯社) on Hiina Rahvavabariigi riiklik uudisteagentuur. See on Riiginõukogu ministeeriumitaseme institutsioon. Xinhua asutati 1931. aastal ning see on riigi suurim meediaettevõte.

Xinhua levitab uudiseid mitmes keeles ning on nii Hiina valitsuse kui ka Hiina Kommunistliku Partei häälekandja. Uudisteagentuuri peakontor asub Pekingis valitsuskompleks Zhongnanhai lähedal. Xinhua president (2022. aastast Fu Hua) on ka Hiina Kommunistliku Partei Keskkomitee liige.

Xinhua levitatavate uudiste toon varieerub vastavalt sellele, kellele konkreetne uudis suunatud on. Agentuuri on kritiseeritud, kuna väidetavalt on see levitanud propagandat ja sihilikku valeinfot. Lisaks on Xinhuad süüdistatud Hiina võimude suhtes kriitiliste inimeste ja liikumiste kritiseerimises.

## Vaata ka

* Massimeedia Hiinas
* Propaganda Hiinas
* China Xinhua News Network Corporation
* China News Service

## Viited

## Koduleht

* Koduleht